**COMUNICAT DE PRESĂ**

**Granturi oferite de Ministerul Mediului din Germania**

Agenţia pentru Protecţia Mediului Sălaj anunţă că s-a încheiat un Acord de cooperare privind realizarea unor proiecte pilot inovative în domeniul protecţiei mediului între Ministerul Mediului, Apelor şi Pădurilor al României şi Ministerul Federal pentru Mediu, Conservarea Naturii, Construcţii şi Siguranţa Nucleară al Republicii Federale Germania.

Fiind vorba de proiecte pilot, adică furnizoare de modele de succes şi la a căror implementare este necesară utilizarea celor mai bune tehnici disponibile, acestea trebuie să introducă noi abordări şi soluţii în vederea reducerii daunelor aduse mediului.

Pentru cei interesaţi, potenţiali investitori, dornici să dezvolte proiecte în vederea îmbunătăţirii calităţii mediului, vă punem la dispoziţie pentru consultare, în format electronic, la adresa <http://apmsj.anpm.ro>, variantele în limbile română şi germană ale Acordului bilateral semnat între cele două Părţi, precum şi documentele însoţitoare Acordului de cooperare.

Propunerile de proiecte se pot transmite, pe suport de hârtie şi în format electronic, în limbile germană şi română, la sediul Agenţiei pentru Protecţia Mediului Sălaj, până la data de 24 noiembrie 2015. Menţionăm că, în cazul agreerii propunerii de proiect, finanţatorul principal va contacta beneficiarul în mod direct.